
 Postrehabilitatsiooni teenuse teenusepakkuja konkursi läbiviimise tingimused

1. Asjaolud ja menetluse käik

07.12.2006 Narva Linnavalitsuse ja Tervise Arengu Instituudi registrikoodiga 70006292 vahel on sõlmitud käsundusleping nr 3.2 AK-1/201 postrehabilitatsiooni teenuse osutamiseks Narva linnas. Vastavalt nimetatud lepingu punktile 2.1.3 Narva Linnavalitsus kohustub korraldama oma territooriumil konkurssi postrehabilitatsiooni teenuse kahe sobiva teenusepakkuja välja selgitamiseks. Postrehabilitatsiooni teenuse eesmärgiks on  klientide töövõime taastamine, nende integreerimine tavakeskkonda, endiste sõltlaste perekondade ja sugulaste toetamine, sotsiaalpsühholoogilise nõustamise läbiviimine, klientide  abistamine dokumentide vormistamisel, grupitöö/grupiteraapia, võrgustikutöös osalemine, klientide individuaalne nõustamine. Postrehabilitatsiooni läbinud klient on võimeline alustama iseseisvat uimastivaba elustiili järgimist.
2. Õiguslikud alused

Kohaliku omavalitsuse korralduse seaduse §30 lõike punkti 3 kohaselt kuulub antud küsimuse otsustamine Linnavalitsuse pädevusse.

3. Korraldus

3.1.  Kinnitada Postrehabilitatsiooni teenuse teenusepakkuja konkursi läbiviimise tingimused:

Postrehabilitatsiooni teenuse teenusepakkuja konkursi läbiviimise

tingimused

I. Konkursi eesmärk 

1.1.
Konkursi eesmärgiks on postrehabilitatsiooni teenuse kahe sobiva teenusepakkuja välja selgitamine.
II. Üldtingimused

2.1   Konkursi korraldajaks on Narva Linnavalitsuse sotsiaalkomisjon ja Narva Linnavalitsuse Linnaarstitenistus.

2.2.
Konkurss on avalik ja sellel võivad osaleda kõik füüsilised ja juriidilised isikud, v.a  Narva Linnavalitsuse sotsiaalkomisjoni liikmed ja Narva Linnavalitsuse Linnaarstiteenistuse ametnikud. 

2.3.   Konkursile tuleb esitada alljärgnevad materjalid:


2.3.1.
asutuse põhikiri või põhimäärus; 

2.3.2.
metoodika kirjeldus (psühholoogiline  individuaal- ja grupinõustamine, sotsiaalsete toimetulekuoskuste arendamine, sotsiaalne rehabiliteerimine, tööteraapia);
2.3.3.
postrehabilitatsiooni teenuse maksumuse kalkulatsioon; 
2.3.4  andmed Postrehabilitatsiooni meeskonda kuuluva personali kvalifikatsiooni kohta (sotsaaltöötaja, juhtumikorraldaja, tegevusterapeut, psühhoterapeut);
2.3.5 andmed postrehabilitatsiooni teenuse osatamiseks vajalike ruumide asukohast (ruumid on kergesti ligipääsetavas asukohas ja ei asu otse lasteaedade, koolide ja teiste lasteasutuste vahetus läheduses);

2.3.6  andmed vajalike ruumide olemasolust (Postrehabilitatsiooni teenuse ruumid peavad olema eraldi sissepääsuga. Kohustuslik turvameetmete rakendamine sh valvesignalisatsioon, keskuse väljapääsud peavad olema korrektselt lukustatavad. Sobivad ruumid peavad olema varustatud sanitaarsõlmedega (nt WC (eraldi WC personalile, klientidele), kätepesukohad (eraldi personalile ja klientidele), ruumide planeerimisel peab arvestama, et meeskonnal oleks võimalik jälgida sissepääsu ning ruumides toimuvat va need ruumid, milles toimub individuaalne nõustamine. On olemas 2 eraldatud ja lukustatavat ruumi – töötuba (keskuse kontor) ning nõustamiskabinet).

2.4. Konkursile esitatud ettepanekud postrehabilitatsiooni teenuse osutamiseks (edasi – ettepanekud), mis ei vasta punkti 2.3. nõuetele, ei kuulu hindamisele.

III. Ettepanekute esitamine ja avamine

3.1. Ettepanekute esitamise aeg on alates 10.jaanuar kuni 19. jaanuar 2007.
3.2. Ettepanekuid võtab vastu Narva Linnavalitsuse Linnaarstiteenistus aadressil Peetri plats 3-4, 20308, Narva tööpäevadel kell 08.30-11.00, 14.00-15.00.
3.3.  Ettepanekud ja nende juurde kuuluvad materjalid peavad olema esitatud kinnises pakendis, millel on märge “ Postrehabilitatsiooni teenus”.
3.4. Ettepanekuid hindab Narva Linnavalitsuse sotsiaalkomisjon koos linnaarstiga. 

3.5. Ettepanekute hindamisel võetakse aluseks järgmised kriteeriumid:

3.5.1.  vastavus konkursi tingimustele.
3.6 Saabunud ettepanekud avatakse esimesel Narva Linnavalitsuse sotsiaalkomisjoni koosolekul, mis toimub hiljemalt 3 tööpäeva jooksul pärast konkursi ettepanekute esitamise tähtpäeva. Avamisel koostatakse tööde avamise protokoll, milles fikseeritakse esitatud tööde arv.
3.7 Komisjon otsustab, millised ettepanekud tunnistatakse vastavaks konkursi tingimustele. Ettepanekuid ei hinnata, kui ettepanekud ei ole esitatud tähtajaks, ei vasta nõutud mahule.
3.8 Komisjoni koosoleku kohta koostatakse tööprotokoll. 

3.9   Hindamine toimub kahes etapis:

3.10.1. Esimeses etapis valib komisjon välja kuni 5 ettepanekut, mis vastavad kõige enam konkursi tingimuste punktis 3.6. toodud kriteeriumidele; teises etapis valib komisjon välja kahe ettepaneku, mis tunnistatakse võidu saavutanud ettepanekuteks.

3.10.2. Otsustamisel omavad hääleõigust Narva Linnavalitsuse sotsiaalkomisjoni esimees, liikmed ja linnaarst. Otsuse vastuvõtmiseks vajalik kvoorum on 1/2 komisjoni liikmete arvust.
3.10.3. Komisjonil on õigus vastava tasemega ettepanekute puudumisel tunnistada konkurss nurjunuks.
3.11. Komisjoni töö loetakse lõpetatuks pärast võidu ettepanekute lihthäälteenamusega väljaselgitamist ja selle otsuse fikseerimist märgusõnaliselt lõpp-protokollis.
3.12. Konkursi tulemused kinnitab Narva Linnavalitsuse sotsiaajkomosjon hiljemalt 3 tööpäeva jooksul pärast avalikul istungil toimunud teenusepakkuja väljaselgitamist.
3.16. Konkursil osalemisega seotud kulutusi konkursi korraldaja ei hüvita.

IV. Muu 

4.1. Konkursi tingimused on kättesaadavad Narva Linnavalitsuse Linnaarstiteenistuses

(Peetri plats 3 -4, 20308 Narva). Lisainformatsiooni konkursi tingimuste kohta on


võimalik saada Narva Linnavalitsuse Linnaarstiteenistusest tööpäevadel kell 08.30-11.00, 14.00-15.00. Kontaktisik: Andrei Antonov, tel. 35 99077, e-post andrei.antonov@narva.ee .

3.2. Kuulutada välja Postrehabilitatsiooni teenuse teenusepakkuja konkurss 10.01.2007.

3.3.  Volitada Narva Linnavalitsuse sotsiajkomisjoni ja Narva Linnavalitsuse Linnaarstiteenistuse läbi viia Postrehabilitatsiooni teenuse teenusepakkuja konkurs.

4. Korralduse vaidlustamine 

Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

5. Rakendussätted

Käesolev korraldus jõustub seadusega sätestatud korras.

Tarmo Tammiste

